
נכחו:

חברי הוועדה:	דוד טל  -  היו"ר
	תמר גוז'נסקי
	זהבה גלאון
	נסים זאב
	רענן כהן


מוזמנים:	עו"ד דן אורנשטיין  -  הלשכה המשפטית, משרד המשפטים
	עו"ד מיכאל אטלן   -  הלשכה המשפטית, משרד העבודה והרווחה 
	עו"ד דלית רנרט      -  


יועץ משפטי:     עו"ד משה בוטון
	

מנהלת הוועדה:  שירלי אברמי


קצרנית:             עפרה הירשפלד


סדר היום:     הצעת חוק שעות עבודה ומנוחה (תיקון – הארכת תקופת ההתיישנות על 
                       תביעות בגין הפרת הוראות החוק), התש"ס-1999.  מאת חבר-הכנסת נ' לנגנטל.

- - - - - - - - - 


הצעת חוק שעות עבודה ומנוחה (תיקון – הארכת תקופת ההתיישנות על תביעות
בגין הפרת הוראות החוק), התש"ס-1999 
(מאת חבר-הכנסת נ' לנגנטל) 

היו"ר דוד טל:

	אני מתכבד לפתוח את הישיבה.  

	הצעת חוק שעות עבודה ומנוחה (תיקון – הארכת תקופת ההתיישנות על תביעות בגין הפרת הוראות החוק), התש"ס-1999, של חבר-הכנסת לנגנטל, שאיננו נמצא כאן.

	אשר על כן אדוני היועץ המשפטי יסביר במלים קצרות את הצעת החוק.  בבקשה.

עו"ד משה בוטון:

	בחוק שעות עבודה ומנוחה קיימים היום סעיפים 9ג עד 9ו שדנים על איסור הפליה לגבי מספר מקרים שעובד נדרש לעבוד ביום המנוחה השבועי, ומותר לו לסרב לעבוד ביום המנוחה השבועי, אם הוא מצהיר לפני-כן שמבחינת אמונתו הוא לא יכול לעבוד בשבת, ואז אסור להפלות אותו בגלל הענין.

	אם מפלים אותו לגבי הענין הזה - - -

היו"ר דוד טל:

           אז הוא יכול להגיש תביעה תוך שלושה חודשים.

עו"ד משה בוטון:

	הוא יכול להגיש תביעה.  סעיף 9ז אומר "... שהוגשה לאחר שחלפו שלושה חודשים מיום תחילת העילה".  הוא מציע שתקופת ההתיישנות תהיה שנים-עשר חודשים, כפי שבמקומות אחרים יש שנים-עשר חודשים.

תמר גוז'נסקי:

	 תיקון ראוי.

עו"ד משה בוטון:

	למשל, כתוב: "...לא יתנגד בית דין לעבודה ... בשל הפרת הוראות חוק זה לאחר שחלפו שנים-עשר חודשים", ואין הצדקה לתת תקופת התיישנות כל-כך קצרה.

היו"ר דוד טל:

	 זאת המטריה.  האוצר גם לא מתנגד, משרד העבודה לא מתנגד, חברי הכנסת המחוקקים לא מתנגדים.

	אשר על כן אנחנו מאשרים את הצעת החוק ומעבירים אותה לקריאה ראשונה.  

תודה רבה,  הישיבה נעולה.
- - - - - - -
הישיבה הסתיימה בשעה 10:20 
    

	



